Di öffentlechi Duschi isch ou  öpis für sich. Me chunnt ine grosse Wartsaal ihnä. Es isch tropisch warm und es stinkt (nach 5 Minutä merkt mes nümme) und de höcklä aui wi imene Theater uf de Bänkli und z vorderscht vore isch ä winzigä Fernseh wo irgendwelchi komischi Musig spilt. Näbem Fernsehli hocket ä Frou wo sehr sträng driluägt und wo au 5 Minutä i eim riise schnälle Tempo irgendwelchi Nummeros abälist (mir chöi d Zahle inzwüschä scho guät, aber mir hei keis Wort verstandä) Nach ei bis zwöi Stund isch de üsi Nummero usgruäfä worde  und mir hei aui ines grosses Rüümli chönne wo me eeewigs lang darf duschä.Mmmh…D Wuchä het chönnä startä.